**Камбрија** (англиски: *Cumbria*) ― церемонијална грофовија во Северозападна Англија. На север се граничи со шкотските управни области на <a href="./Дамфрис\_и\_Галовеј" rel="mw:WikiLink">Дамфрис и Галовеј</a> и <a href="./Шкотски\_Граници" rel="mw:WikiLink">Шкотски Граници</a>, на исток со Нортамберленд и грофовијата Дарем, на југоисток со Северен Јоркшир, на југ со Ланкашир и на запад излегува на Ирско Море. Најголем град во Камбрија е Карлајл.

Грофовијата е претежно рурална, со површина од 6769 км2 и со население од 500.012 жители; според ова Камбрија е трета по површина церемонијална грофовија во Англија. По Карлајл (74.281), најголеми градови се Бароу-ин-Фернес (56.745), Кендал (29.593) и Вајтхејвен (23.986). За потребите на локалната самоуправа, грофовијата е поделена на две области: Вестморленд и Фурнес и Камберленд. Камбрија е создадена во 1974 година од историските окрузи Камберленд и Вестморленд, областа Фурнес во Ланкашир и мал дел од Јоркшир.

Камбрија е позната по природната убавина и има многу заштитени области; Во Камбрија се наоѓа националниот парк Лејк Дистрикт и подрачјето со исклучителна природна убавина (AONB) Солвеј Кост и делови од националниот парк Јоркшир Дејлс, Арнсајд и Силвердејл и Северните Пенини. Сите тие ги штитат планините, езерата и крајбрежјето на грофовијата, вклучувајќи го и Скафел Пајк, која со 978 метри е највисока планина во Англија и Виндермир најголемо езеро по волумен во Англија.

Грофовијата има неколку неолитски споменици, како што е Мајбург Хенџ. Грофовијата се наоѓала на границата со Римска Британија, а Адријановиот ѕид минува низ северниот дел од грофовијата. Во раниот среден век, делови од регионот им припаѓале на Регед, Нортамбрија и Стратклајд, а била и под владение на Викинзите. Потоа била граница меѓу Англија и Шкотска која не била решена до Сојузот на круните во 1603 година. За време на Индустриската револуција, на јагленовото поле во Камберленд се развило рударството, а Бароу-ин-Фернес станал центар за бродоградба. Сепак, Камбрија не била многу индустријализирана, а Лејк Дистрикт станал ценет поради живописната природа, најмногу од езерските поети.

Име
---

Имињата *Камбрија* и *Камберленд* значат *„земја на Камбријците"* и се изведени од терминот кој го користеле жителите на областа за да се идентификуваат себеси. Во периодот од ок. 400 – ок. 1100, се смета дека секоја група луѓе кои живееле во Британија и кои се идентификувале како „Британци" себеси се нарекувале со име слично на кам-ри („Cum-ri") што значи „земјаци" (а исто така опстоило и велшкото име за Велс, *Кимру*). Првиот запис за *Камберленд* е во Англосаксонската хроника од 945 година. Овој запис се однесува на кралството на Англосаксонците познато како *Камберленд* (често познато и како Стратклајд), кое во 10 век се смета дека се протегало од Лох Ломонд до Лидс. Прв крал кој недвосмислено е опишан како крал на Камбријците е Овејн Ап Дифнвал, кој владеел од ок. 915 – ок. 937.

### Галерија

* St Bees HeadSt Bees Head
* Castlerigg Stone CircleCastlerigg Stone Circle
* WindermereWindermere
* ThirlmereThirlmere

Познати луѓе
------------

* Беатрикс Потер
* Катерина Пар
* Кристин Мекви
* Доналд Кембел
* Флечер Кристијан
* Џорџ Ромни
* Џон Далтон
* Џон Раскин
* Роберт Саути
* Семјуел Тејлор Колриџ
* Стен Лорел
* Томас Де Квинси
* Вилијам Вордсворт

* Stan Laurel Стен Лорел
* Beatrix Potter Беатрикс Потер
* William Wordsworth Вилијам Вордсворт

Поврзано
--------

Наводи
------

1. ↑  „Names for two controversial Cumbria councils revealed". *BBC News*. 5 November 2021. Архивирано од изворникот на 24 November 2021. Посетено на 24 November 2021.
2. ↑  Tim (30 July 2011). „Terminology topics 5: Cumbria". *Senchus* (англиски). Посетено на 5 January 2022.
3. ↑  „Cumberland :: Survey of English Place-Names". *epns.nottingham.ac.uk*. Посетено на 5 January 2022.
4. ↑  Molyneaux, George (2015). *The Formation of the English Kingdom in the Tenth Century* (First. изд.). Oxford, United Kingdom: Oxford University Press. ISBN 978-0-19-871791-1. OCLC 898531165.
5. ↑  Phythian-Adams, Charles (1996). *Land of the Cumbrians : a study in British provincial origins, A.D. 400-1120*. Aldershot, England: Scolar Press. ISBN 1-85928-327-6. OCLC 35012254.

Надворешни врски
----------------

* 

* Камбрија на Ризницата ?
* 
* Cumbria on Encyclopedia Britannica

|  |  |  |  |  |
| --- | --- | --- | --- | --- |
| 

| * п
* р
* у
Церемонијални грофовии во Англија |
| --- |
|  |
| 
* Бакингемшир
* Бедфордшир
* Беркшир
* Бристол
* о. Вајт
* Вилтшир
* Ворикшир
* Вустершир
* Глостершир
* Голем Лондон
* Голем Манчестер
* Дарбишир
* Дарем
* Девон
* Дорсет
* Есекс
* Западен Јоркшир
* Западен Мидлендс
* Западен Сасекс
* Источен Рајдинг Јоркшир
* Источен Сасекс
* Јужен Јоркшир
* Камбрија
* Кембриџшир
* Кент
* Корнвол
* Ланкашир
* Лестершир
* Линколншир
* Лондонски Сити
* Мерсисајд
* Нортамберленд
* Нортхемптоншир
* Норфолк
* Нотингемшир
* Оксфордшир
* Ратленд
* Сари
* Сафолк
* Северен Јоркшир
* Сомерсет
* Стафордшир
* Тајн и Вер
* Хартфордшир
* Хемпшир
* Херефордшир
* Чешир
* Шропшир

 | Англија |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 147713487
* LCCN: n50000578
* GND: 4569951-3
* NKC: ge763070

 |

 |